
ĠUSTIFIKAZZJONI QASIRA
L-indirizzar u l-qerda tal-użu tax-xogħol furzat huma parti integrali mill-impenn tal-Unjoni Ewropea għad-drittijiet tal-bniedem u tal-ħaddiema. Dan ġie enfasizzat ukoll matul id-diskors tal-2021 dwar l-Istat tal-Unjoni bħala objettiv usa’ tal-UE għal tranżizzjoni globali ġusta.
Il-projbizzjoni tal-użu ta’ xogħol furzat jew obbligatorju fil-forom kollha tiegħu titqies bħala norma imperattiva tad-dritt internazzjonali dwar id-drittijiet tal-bniedem. Hemm bosta strumenti legali internazzjonali u Ewropej, b’mod partikolari l-Konvenzjonijiet tal-ILO Nru 29 (inkluż il-Protokoll tagħha) u Nru 105 u l-Karta tad-Drittijiet Fundamentali tal-UE, li jipprojbixxu x-xogħol furzat mingħajr ambigwità. Barra minn hekk, permezz tal-Pjan ta’ Azzjoni tal-UE dwar id-drittijiet tal-bniedem u d-demokrazija 2020-2014 adottat mill-Kunsill fl-2020, l-UE impenjat ruħha li tippromwovi politika ta’ tolleranza żero dwar it-tħaddim tat-tfal u li teqred ix-xogħol furzat, biex tappoġġja d-drittijiet tal-ħaddiema fir-relazzjonijiet kummerċjali tal-UE, u biex tippromwovi d-diliġenza dovuta fil-ktajjen tal-provvista globali kif ukoll ir-ratifika tal-Protokoll tax-Xogħol Furzat tal-ILO.
Minkejja dan il-qafas normattiv, l-iskjavitù moderna u x-xogħol furzat żdiedu f’dawn l-aħħar snin. L-ILO tistma li fl-2021 49,6 miljun ruħ kienu qed jgħixu fi skjavitù moderna madwar id-dinja, li minnhom 27,6 miljun ruħ kienu f’sitwazzjonijiet ta’ xogħol furzat, inklużi mill-inqas 11,8 miljun mara u tifla.
F’Ġunju 2022, il-Parlament Ewropew għaldaqstant talab li jiġi stabbilit strument li jipprojbixxi l-importazzjoni u l-esportazzjoni ta’ prodotti magħmula jew ittrasportati b’xogħol furzat. F’Settembru 2022, il-Kummissjoni Ewropea ppubblikat il-proposta dwar il-projbizzjoni ta’ prodotti magħmulin b’xogħol furzat fis-Suq tal-Unjoni. Ir-Regolament jistabbilixxi regoli li jipprojbixxu lill-operaturi ekonomiċi milli jqiegħdu u jagħmlu disponibbli fis-suq tal-Unjoni jew milli jesportaw mis-suq tal-Unjoni prodotti magħmulin b’xogħol furzat.
Ir-Rapporteur jilqa’ l-proposta mressqa mill-Kummissjoni Ewropea, u b’dan l-abbozz ta’ rapport ifittex li jsaħħaħ il-proposta sabiex jiġi żgurat li r-Regolament jikkontribwixxi għall-qerda effettiva tax-xogħol furzat fuq livell globali u fi ħdan l-UE.
Biex tiġi żgurata l-koerenza mal-istandards internazzjonali, ir-Rapporteur fittex li jallinja d-definizzjoni ta’ xogħol furzat fir-Regolament mal-istrumenti, il-gwida u d-deċiżjonijiet rilevanti tal-ILO. L-ILO mhux biss tipprojbixxi x-xogħol furzat fil-produzzjoni iżda wkoll fil-forniment ta’ servizzi, li jistgħu jiġu pprovduti b’mod ugwali minn naħa għal oħra tal-fruntiera. Huwa importanti wkoll li wieħed ikun espliċitu ħafna meta jenfasizza li t-trasport u l-ħżin huma setturi li għandhom jaqgħu fl-ambitu tar-Regolament peress li hemm vulnerabbiltajiet serji għax-xogħol furzat f’tali setturi.
Ir-Rapporteur għandu wkoll l-għan li jagħlaq lakuna sinifikanti fil-proposta tal-Kummissjoni Ewropea billi jipproponi Artikolu dwar l-aċċess għal rimedju. L-infurzar ta’ kwalunkwe Regolament ma jistax ikun effettiv mingħajr ma jiġi żgurat li l-ħaddiema li ġew ivvittimizzati jkollhom aċċess għal rimedju effettiv. Tabilħaqq, l-interessi tal-vittmi jeħtieġ li jkunu fil-qalba ta’ dan ir-Regolament. B’mod partikolari fejn jidħlu oqsma speċifiċi ta’ riskju għoli b’każijiet sistematiċi u mifruxa ta’ xogħol furzat, jeħtieġ li tapplika l-preżunzjoni tal-eżistenza ta’ xogħol furzat biex tgħin lill-awtoritajiet kompetenti jittrattaw il-każijiet b’mod effiċjenti. Ir-Rapporteur ifittex ukoll li jsaħħaħ ir-rwol tan-Network tal-Unjoni biex jgħin lill-awtoritajiet kompetenti fl-Istati Membri jikkoordinaw u jikkollaboraw, u biex jieħu rwol ċentralizzanti bħala punt ta’ dħul għall-ilmenti.
It-trasparenza u l-informazzjoni huma għodod importanti għall-infurzar tar-Regolament, u l-bażi tad-data dwar l-indikaturi tar-riskji tax-xogħol furzat hija għalhekk kritika. Ir-Rapporteur jemmen li huwa importanti li l-Kummissjoni tkun tista’ tuża l-informazzjoni mis-soċjetà ċivili u t-trade unions, li l-informazzjoni tkun aċċessibbli wkoll għall-pubbliku u li l-bażi tad-data tipprovdi lista ta’ reġjuni jew pajjiżi ġeografiċi speċifiċi ta’ riskju għoli fejn il-prattiki tax-xogħol furzat huma sistematiċi u mifruxa.
EMENDI

<DocAmend>Proposta għal regolament</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	Kif rikonoxxut fil-Preambolu għall-Protokoll tal-2014 għall-Konvenzjoni Nru 29 dwar ix-xogħol furzat (“il-Konvenzjoni Nru 29 tal-ILO”) tal-Organizzazzjoni Internazzjonali tax-Xogħol (“ILO”), ix-xogħol furzat jikkostitwixxi ksur serju tad-dinjità tal-bniedem u tad-drittijiet fundamentali tal-bniedem. L-ILO ddikjarat l-eliminazzjoni ta’ kull forma ta’ xogħol furzat jew obbligatorju bħala prinċipju li jikkonċerna d-drittijiet fundamentali. L-ILO tikklassifika l-Konvenzjoni Nru 29 tal-ILO, il-Protokoll tal-2014 għall-Konvenzjoni Nru 29 u l-Konvenzjoni Nru 105 tal-ILO dwar l-abolizzjoni tax-xogħol furzat (“il-Konvenzjoni Nru 105 tal-ILO”) bħala Konvenzjonijiet fundamentali tal-ILO16. Ix-xogħol furzat ikopri varjetà wiesgħa ta’ prattiki ta’ xogħol koerċittivi fejn ix-xogħol jew is-servizz jiġi impost fuq persuni li ma jkunux offrew li jwettquh minn jeddhom17.
	(1)	Kif rikonoxxut fil-Preambolu għall-Protokoll tal-2014 għall-Konvenzjoni Nru 29 dwar ix-xogħol furzat (“il-Konvenzjoni Nru 29 tal-ILO”) tal-Organizzazzjoni Internazzjonali tax-Xogħol (“ILO”), ix-xogħol furzat jikkostitwixxi ksur serju tad-dinjità tal-bniedem u tad-drittijiet fundamentali tal-bniedem, jikkontribwixxi għat-tkomplija tal-faqar u jxekkel il-kisba ta’ xogħol deċenti għal kulħadd. L-ILO ddikjarat l-eliminazzjoni ta’ kull forma ta’ xogħol furzat jew obbligatorju bħala prinċipju li jikkonċerna d-drittijiet fundamentali. L-ILO tikklassifika l-Konvenzjoni Nru 29 tal-ILO, inkluż il-Protokoll tal-2014 għall-Konvenzjoni Nru 29 li jissupplementaha u r-Rakkomandazzjoni Nru 203 dwar ix-Xogħol Furzat (Miżuri Supplementari) u l-Konvenzjoni Nru 105 tal-ILO dwar l-abolizzjoni tax-xogħol furzat (“il-Konvenzjoni Nru 105 tal-ILO”) bħala Konvenzjonijiet fundamentali tal-ILO16 u toħroġ rakkomandazzjonijiet biex tipprevjeni, telimina, u tirrimedja x-xogħol furzat16a. Ix-xogħol furzat jinkludi x-xogħol u s-servizzi, li jitwettqu jew jiġu pprovduti tul il-katina tal-valur, u li jiġu imposti fuq kwalunkwe persuna taħt it-theddida ta’ penali u li għalihom il-persuna ma tkunx offriet lilha nnifisha b’mod volontarju. 17 Skont l-ILO u n-NU, xi attivitajiet ekonomiċi f’ċerti setturi produttivi bħall-ipproċessar, l-agrikoltura, il-ħwejjeġ u s-sajd, u f’ċerti setturi tas-servizzi, bħat-trasport, il-ħżin u l-loġistika, it-tindif u x-xogħol staġjonali għandhom okkorrenza ogħla ta’ xogħol furzat17a. Din id-definizzjoni tapplika għal xogħol jew servizz impost mill-gvernijiet u mill-awtoritajiet pubbliċi kif ukoll minn korpi privati u individwi. L-ILO żviluppat diversi indikaturi użati biex tidentifika u tindika każijiet ta’ xogħol furzat, bħat-theddid u l-ħsara fiżika u sesswali attwali, l-abbuż ta’ vulnerabbiltà, l-abbuż ta’ kundizzjonijiet tax-xogħol u tal-għajxien u s-sahra eċċessiva, il-qerq, ir-restrizzjoni tal-moviment jew il-konfinament għall-post tax-xogħol jew żona limitata, l-iżolament, il-jasar tad-dejn, iż-żamma tal-pagi jew it-tnaqqis eċċessiv fil-pagi, iż-żamma ta’ passaporti u ta’ dokumenti tal-identità jew it-theddida ta’ denunzja lill-awtoritajiet meta l-ħaddiem ikollu status ta’ immigrazzjoni irregolari17b. Ix-xogħol furzat ħafna drabi huwa marbut mal-faqar u d-diskriminazzjoni. Il-manipulazzjoni tal-kreditu u tad-dejn, jew mill-impjegaturi jew inkella mill-aġenti tar-reklutaġġ, għadha fattur ewlieni li jonsob lill-ħaddiema vulnerabbli f’sitwazzjonijiet ta’ xogħol furzat17c. Il-Qorti Ewropea tad-Drittijiet tal-Bniedem ripetutament sabet li, skont l-Artikolu 4 tal-Konvenzjoni Ewropea dwar id-Drittijiet tal-Bniedem, il-kunsens inizjali u l-volontarjetà jsiru nulli u bla effett jekk ikun hemm abbuż ta’ pożizzjoni ta’ vulnerabbiltà17d. Skont il-korpi superviżorji tal-ILO, ix-xogħol fil-ħabsijiet, inkluż fejn jitwettaq għal kumpaniji privati, ma jikkostitwixxix fih innifsu xogħol furzat dment li dan isir fuq bażi volontarja, għall-benefiċċju tal-priġunier u japprossima l-kundizzjonijiet ta’ relazzjoni tax-xogħol ħielsa. Jenħtieġ li x-xogħol Komunitarju bħala sanzjoni penali alternattiva għall-priġunerija jkun dejjem fl-interess ġenerali pubbliku u jenħtieġ li, fl-ebda ċirkostanza, ma jiġi abbużat mill-Istati bħala mezz biex jiddegrada lill-persuna kkundannata jew biex iċaħħad lill-persuna mid-dinjità tagħha17e. F’każijiet li fihom ix-xogħol jew is-servizz jiġi impost billi tiġi sfruttata l-vulnerabbiltà tal-ħaddiem, taħt it-theddida ta’ penali, tali theddida ma għandhiex bżonn tieħu l-forma ta’ sanzjoni penali iżda tista’ tieħu l-forma wkoll ta’ telf ta’ drittijiet jew benefiċċji. 

	__________________
	__________________

	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.
	16 https://www.ilo.org/global/standards/introduction-to-international-labour-standards/conventions-and-recommendations/lang--en/index.htm.

	
	16a Ir-Rakkomandazzjoni tal-ILO dwar ix-Xogħol Furzat (Miżuri Supplimentari), 2014.

	17 Id-definizzjoni tal-ILO ta’ xogħol furzat skont il-Konvenzjoni tal-ILO dwar ix-Xogħol Furzat, 1920 (Nru 29), What is forced labour, modern slavery and human trafficking (Forced labour, modern slavery and human trafficking) (ilo.org).
	17 Id-definizzjoni tal-ILO ta’ xogħol furzat skont il-Konvenzjoni tal-ILO dwar ix-Xogħol Furzat, 1920 (Nru 29), What is forced labour, modern slavery and human trafficking (Forced labour, modern slavery and human trafficking) (ilo.org).

	
	17a UNODC (Uffiċċju tan-Nazzjonijiet Uniti kontra d-Droga u l-Kriminalità), “Rapport Globali dwar it-Traffikar ta’ Bnedmin” 2020, https://www.unodc.org/documents/data-and-analysis/tip/2021/GLOTiP_2020_15jan_web.pdf

	
	ILO (Organizzazzjoni Internazzjonali tax-Xogħol) “Global Estimates of Modern Slavery: Forced Labour and Forced Marriage” (Stimi Globali tal-Iskjavitù Moderna: Xogħol Sfurzat u Żwieġ Sfurzat) 2022, https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf 

	
	ILO (Organizzazzjoni Internazzjonali tax-Xogħol), “Profits and Poverty: The Economics of Forced Labour” (Profitti u Faqar: L-Ekonomija tax-Xogħol Furzat) (2014), https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf  

	
	17b https://www.ilo.org/wcmsp5/groups/public/---ed_norm/---declaration/documents/publication/wcms_203832.pdf

	
	17c ILO, the Profits and Poverty: The economics of forced labour (Profitti u Faqar: L-Ekonomija tax-Xogħol Furzat): https://www.ilo.org/wcmsp5/groups/public/---ed_norm/---declaration/documents/publication/wcms_243391.pdf

	
	17d KEDB, Il-kawżi ta’ Chowdury u Oħrajn vs il-Greċja (21884/15) u Zoletic u Oħrajn vs l-Ażerbajġan (20116/12).

	
	17e https://www.ilo.org/wcmsp5/groups/public/---ed_norm/---relconf/documents/meetingdocument/wcms_089199.pdf Paġna 27

	(2)	L-użu tax-xogħol furzat huwa mifrux madwar id-dinja. Huwa stmat li madwar 27,6 miljun persuna kienu f’xogħol furzat fl-2021.18 Gruppi vulnerabbli u marġinalizzati f’soċjetà huma partikolarment suxxettibbli li jiġu mġegħlin iwettqu xogħol furzat. Anke meta ma jkunx impost mill-Istat, ix-xogħol furzat spiss ikun konsegwenza ta’ nuqqas ta’ governanza tajba ta’ ċerti operaturi ekonomiċi.
	(2)	L-użu tax-xogħol furzat huwa mifrux madwar id-dinja. Huwa stmat li madwar 27,6 miljun persuna kienu f’xogħol furzat fl-2021.18 Gruppi vulnerabbli u marġinalizzati f’soċjetà, bħan-nisa, it-tfal, il-minoranzi etniċi, il-persuni b’diżabbiltà, il-persuni minn kasti aktar baxxi, il-persuni indiġeni u tribali, il-migranti, speċjalment dawk li jkollhomx dokumenti, bi status prekarju u fl-ekonomija informali, huma partikolarment suxxettibbli li jiġu mġegħlin iwettqu xogħol furzat. Anke meta ma jkunx impost mill-Istat, ix-xogħol furzat spiss ikun konsegwenza ta’ assenza jew nuqqas ta’ governanza tajba ta’ ċerti operaturi ekonomiċi u turija ta’ nuqqas mill-Istat li jinforza drittijiet soċjali u tax-xogħol, b’mod partikolari għal gruppi vulnerabbli u emarġinati. Ix-xogħol furzat jista’ jseħħ ukoll bħala riżultat tal-kunsens taċitu tal-awtoritajiet. In-nisa u l-bniet jammontaw għal 11,8 miljun mit-total f’xogħol furzat. Aktar minn 3,3 miljuni minn dawk kollha f’xogħol furzat huma tfal. Bejn l-2016 u l-2021, l-għadd stmat ta’ persuni f’xogħol furzat żdied b’2,7 miljun18a. Ħaddiema migranti li ma humiex protetti bil-liġi jew li ma jistgħux jeżerċitaw id-drittijiet tagħhom jiffaċċjaw riskju ogħla ta’ esponiment għal xogħol furzat minn ħaddiema oħra. Skont l-ILO, 15 % tal-adulti kollha f’xogħol furzat huma migranti18b. L-Aġenzija tal-Unjoni Ewropea għad-Drittijiet Fundamentali sabet dan huwa wkoll il-każ fl-Unjoni. L-impjegaturi abbużivi jużaw il-pożizzjoni dgħajfa tal-ħaddiema migranti biex jisfurzawhom jaħdmu għal sigħat bla tmiem mingħajr paga jew bi ftit paga, ħafna drabi f’ambjenti perikolużi, u mingħajr it-tagħmir minimu ta’ sikurezza meħtieġ bil-liġi18c. Il-maġġoranza l-kbira tax-xogħol furzat iseħħ fis-settur privat, b’mod partikolari permezz tal-isfruttament tax-xogħol furzat (17,3 miljun persuna), li jammonta għal 86 % tal-każijiet kollha ta’ xogħol furzat18d. L-obbligi tal-operaturi ekonomiċi li jirriżultaw minn dan ir-Regolament jenħtieġ li jkunu prevedibbli u ċari sabiex tiġi żgurata konformità sħiħa u effettiva u jikkontribwixxu biex jintemm ix-xogħol furzat.

	__________________
	__________________

	18 The 2021 Global Estimates of Modern Slavery (L-Estimi Globali tal-2021 tal-Iskjavitù Moderna), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.
	18 The 2021 Global Estimates of Modern Slavery (L-Estimi Globali tal-2021 tal-Iskjavitù Moderna), https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf.

	
	18a The 2021 Global Estimates of Modern Slavery (L-Estimi Globali tal-2021 tal-Iskjavitù Moderna),https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	
	18b The 2021 Global Estimates of Modern Slavery (L-Estimi Globali tal-2021 tal-Iskjavitù Moderna),https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	
	18c https://fra.europa.eu/en/content/protecting-migrant-workers-exploitation-fra-opinions

	
	18d The 2021 Global Estimates of Modern Slavery (L-Estimi Globali tal-2021 tal-Iskjavitù Moderna),https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	(2a)	L-Uffiċċju tal-Kummissarju Għoli għad-Drittijiet tal-Bniedem (OHCHR) tan-NU kkonkluda li r-Repubblika tal-Poplu taċ-Ċina (RPĊ) wettqet “ksur serju tad-drittijiet tal-bniedem” kontra l-Ujguri u “komunitajiet oħra fil-biċċa l-kbira Musulmani” f’dak li r-RPĊ tirreferi għalih bħala r-Reġjun Awtonomu Ujgur ta’ Xinjiang (XUAR). Dan jinkludi “it-tortura, il-vjolenza sesswali, it-trattament ħażin, it-trattament mediku furzat, kif ukoll xogħol furzat u rapporti ta’ mwiet fil-kustodja” mwettqa f’kampijiet u faċilitajiet oħra ta’ detenzjoni.

	(3)	L-eradikazzjoni tax-xogħol furzat hija prijorità għall-Unjoni. Ir-rispett għad-dinjità tal-bniedem u l-universalità u l-indiviżibbiltà tad-drittijiet tal-bniedem huma stabbiliti bis-sħiħ fl-Artikolu 21 tat-Trattat dwar l-Unjoni Ewropea. L-Artikolu 5(2) tal-Karta tad-Drittijiet Fundamentali tal-Unjoni Ewropea u l-Artikolu 4 tal-Konvenzjoni Ewropea dwar id-Drittijiet tal-Bniedem jipprevedu li ħadd ma għandu jkun meħtieġ iwettaq xogħol furzat jew obbligatorju. Il-Qorti Ewropea tad-Drittijiet tal-Bniedem interpretat ripetutament l-Artikolu 4 tal-Konvenzjoni Ewropea dwar id-Drittijiet tal-Bniedem bħala li jirrikjedi li l-Istati Membri jippenalizzaw u jipprosegwixxu b’mod effettiv kwalunkwe att li jżomm persuna fis-sitwazzjonijiet deskritti fl-Artikolu 4 tal-Konvenzjoni Ewropea dwar id-Drittijiet tal-Bniedem.19
	(3)	L-Unjoni għandha l-għan li tkun fuq quddiem nett fid-dinja f’dak li għandu x’jaqsam mal-imġiba responsabbli fin-negozju kif ukoll mad-drittijiet tan-negozji u tal-bniedem. Il-projbizzjoni tal-użu ta’ xogħol furzat u obbligatorju fil-forom kollha tiegħu titqies bħala norma imperattiva tad-dritt internazzjonali18a li minnha ma hija permessa l-ebda eċċezzjoni. L-eradikazzjoni tax-xogħol furzat hija għalhekk prijorità għall-Unjoni li tirriżulta mill-prinċipji u l-impenji internazzjonali tagħha dwar id-drittijiet tal-bniedem. Ir-rispett għad-dinjità tal-bniedem u l-universalità u l-indiviżibbiltà tad-drittijiet tal-bniedem huma stabbiliti wkoll bis-sħiħ fl-Artikolu 21 tat-Trattat dwar l-Unjoni Ewropea. Il-prevenzjoni u l-eliminazzjoni tax-xogħol furzat inkluż it-tħaddim furzat tat-tfal huma prerekwiżit tar-relazzjonijiet kummerċjali u ekonomiċi esterni tal-Unjoni. L-Artikolu 5 tal-Karta tad-Drittijiet Fundamentali tal-Unjoni Ewropea jipprojbixxi b’mod espliċitu l-iskjavitù, is-servitù, ix-xogħol furzat u obbligatorju u t-traffikar ta’ bnedmin u l-Artikolu 4 tal-Konvenzjoni Ewropea dwar id-Drittijiet tal-Bniedem jipprevedu li ħadd ma għandu jkun meħtieġ iwettaq xogħol furzat jew obbligatorju. Il-Qorti Ewropea tad-Drittijiet tal-Bniedem interpretat ripetutament l-Artikolu 4 tal-Konvenzjoni Ewropea dwar id-Drittijiet tal-Bniedem bħala li jirrikjedi li l-Istati Membri jippenalizzaw u jipprosegwixxu b’mod effettiv kwalunkwe att li jżomm persuna fis-sitwazzjonijiet deskritti fl-Artikolu 4 tal-Konvenzjoni Ewropea dwar id-Drittijiet tal-Bniedem.19 Il-Karta tad-Drittijiet Fundamentali tirrikonoxxi d-dritt ta’ kull ħaddiem għal kundizzjonijiet tax-xogħol ġusti u xierqa fl-Artikolu 31 tagħha, li jirrispettaw is-saħħa, is-sigurtà u d-dinjità tiegħu, filwaqt liu d-dritt għal rimedju effettiv u għal proċess ġust fl-Artikolu 47 tagħha. Il-Karta Soċjali Ewropea (1961) u l-Karta Soċjali Ewropea Riveduta (1996) jirrikjedu li l-partijiet kontraenti jipproteġu b’mod effettiv id-dritt tal-ħaddiem li jdaħħal remunerazzjoni f’xogħol li jidħol għalih liberament. Barra minn hekk, fir-riżoluzzjonijiet tiegħu, il-Parlament Ewropew ikkundanna bil-qawwa x-xogħol furzat u talab projbizzjoni fuq prodotti magħmulin b’xogħol furzat speċjalment fir-rigward tal-prattiki tar-Repubblika tal-Poplu taċ-Ċina (RPĊ).19b 

	__________________
	__________________

	
	18a https://www.ohchr.org/sites/default/files/Documents/Publications/slaveryen.pdf

	19 Pereżempju l-punti 89 u 102 f’Siliadin vs Franza jew il-punt 105 f’Chowdury u Oħrajn vs Il-Greċja.
	19 Pereżempju l-punti 89 u 102 f’Siliadin vs Franza jew il-punt 105 f’Chowdury u Oħrajn vs Il-Greċja.

	
	19b Ir-Riżoluzzjoni tal-Parlament Ewropew tas-6 ta’ Ġunju 2022, dwar strument kummerċjali ġdid biex jiġu pprojbiti l-prodotti magħmula bix-xogħol furzat; Ir-Riżoluzzjoni tal-Parlament Ewropew tas-17 ta’ Diċembru 2020 dwar ix-xogħol furzat u s-sitwazzjoni tal-Ujguri fir-Reġjun Awtonomu Ujgur ta’ Xinjiang.

	(4)	L-Istati Membri kollha rratifikaw il-Konvenzjonijiet fundamentali tal-ILO dwar ix-xogħol furzat u t-tħaddim tat-tfal.20 Għalhekk, huma legalment obbligati jipprevjenu u jeliminaw l-użu tax-xogħol furzat u li jirrapportaw regolarment lill-ILO.
	(4)	L-Istati Membri kollha rratifikaw il-Konvenzjonijiet fundamentali tal-ILO dwar ix-xogħol furzat u t-tħaddim tat-tfal. 20 Għalhekk, huma legalment obbligati jipprevjenu u jeliminaw l-użu tax-xogħol furzat u li jirrapportaw regolarment lill-ILO. Madankollu, hemm Stati Membri, li għadhom ma rratifikawx il-Protokoll għall-Konvenzjoni Nru 29 tal-ILO, minkejja d-Deċiżjonijiet tal-Kunsill li jitolbu mill-Istati Membri r-ratifika u l-implimentazzjoni20a. L-ILO tistma li hemm 880 000 vittma ta’ xogħol furzat fl-Unjoni, minbarra x-xogħol furzat involut, fost l-oħrajn, fl-importazzjonijiet tal-Unjoni mill-bqija tad-dinja.20b Barra minn hekk, għad hemm nuqqasijiet fl-implimentazzjoni tal-Konvenzjonijiet fundamentali tal-ILO. 20c Huwa meħtieġ li l-Istati Membri jimplimentaw bis-sħiħ il-konvenzjonijiet fundamentali tal-ILO u jittrasponu b’mod korrett il-leġiżlazzjoni kollha tal-Unjoni li għandha l-għan li tiġġieled ix-xogħol furzat, il-ksur tad-drittijiet tax-xogħol u t-traffikar ta’ bniedem sabiex tiġi infurzata l-projbizzjoni fuq l-importazzjoni u l-esportazzjoni ta’ kwalunkwe prodott jew servizz li juża x-xogħol furzat. Dan ir-Regolament għandu l-għan li jorbot legalment lill-Istati Membri biex jipprevjenu u jtemmu l-użu tax-xogħol furzat, biex jipprovdu lill-vittmi protezzjoni u aċċess għal rimedju effettiv, bħal kumpensi, biex jippenalizzaw in-nuqqas ta’ konformità ma’ deċiżjonijiet imsemmija fl-Artikolu 6(4). Skont l-ILO, ir-rimedju jibqa’ wieħed mill-prijoritajiet politiċi ewlenin biex jiġi indirizzat ix-xogħol furzat. F’dak ir-rigward, il-Protokoll għall-Konvenzjoni Nru 29 tal-ILO jistipula li l-vittmi kollha ta’ xogħol furzat jew obbligatorju, irrispettivament mill-preżenza jew l-istatus legali tagħhom fit-territorju nazzjonali, jenħtieġ li jkollhom aċċess għal rimedji xierqa u effettivi, bħal kumpensi. It-tielet pilastru tal-Prinċipji Gwida tan-NU dwar in-Negozju u d-Drittijiet tal-Bniedem jistipula li r-rimedju huwa dritt fundamentali li jista’ jinkludi apoloġiji, restituzzjoni, riabilitazzjoni, kumpens finanzjarju jew mhux finanzjarju, u sanzjonijiet punittivi (kemm jekk kriminali kif ukoll jekk amministrattivi, bħal multi), kif ukoll il-prevenzjoni ta’ ħsara permezz ta’, pereżempju, inġunzjonijiet jew garanziji ta’ nonrepetizzjoni. 

	__________________
	__________________

	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.
	20 https://www.ilo.org/wcmsp5/groups/public/---europe/---ro-geneva/---ilo-brussels/documents/publication/wcms_195135.pdf.

	
	20a Id-Deċiżjoni tal-Kunsill (UE) 2015/2071 tal-10 ta’ Novembru 2015 li tawtorizza lill-Istati Membri jirratifikaw, fl-interessi tal-Unjoni Ewropea, il-Protokoll tal-2014 għall-Konvenzjoni dwar ix-Xogħol Furzat, 1930, tal-Organizzazzjoni Internazzjonali tax-Xogħol fir-rigward tal-Artikoli 1 sa 4 tal-Protokoll fir-rigward ta’ kwistjonijiet relatati mal-kooperazzjoni ġudizzjarja fi kwistjonijiet kriminali (ĠU L 301, 18.11.2015, p. 47) u d-Deċiżjoni tal-Kunsill (UE) 2015/2037 tal-10 ta’ Novembru 2015 li tawtorizza lill-Istati Membri biex jirratifikaw, fl-interessi tal-Unjoni Ewropea, il-Protokoll tal-2014 għall-Konvenzjoni dwar ix-Xogħol Furzat, 1930, tal-Organizzazzjoni Internazzjonali tax-Xogħol fir-rigward ta’ kwistjonijiet relatati mal-politika soċjali (ĠU L 298, 14.11.2015, p. 23).

	
	20b ILO 2012 Global Estimate of Forced Labour (L-Estimi Globali tal-Iskjavitù Moderna): https://www.ilo.org/wcmsp5/groups/public/---europe/---ro-geneva/---ilo-brussels/documents/genericdocument/wcms_184975.pdf

	
	20c Il-kummenti tal-korpi superviżorji tal-ILO dwar l-applikazzjoni ta’ Konvenzjonijiet dwar ix-xogħol furzat jistgħu jinsabu f’din il-link (https://www.ilo.org/dyn/normlex/en/f?p=1000:20010:::NO:::)

	(5)	Permezz tal-politiki u l-inizjattivi leġiżlattivi tagħha, l-Unjoni tfittex li teqred l-użu tax-xogħol furzat. L-Unjoni tippromwovi d-diliġenza dovuta f’konformità mal-linji gwida u mal-prinċipji internazzjonali stabbiliti minn organizzazzjonijiet internazzjonali, inklużi l-ILO, l-Organizzazzjoni għall-Kooperazzjoni u l-Iżvilupp Ekonomiċi (minn hawn ’il quddiem l-“OECD“) u n-Nazzjonijiet Uniti (minn hawn ’il quddiem in-“NU“), sabiex jiġi żgurat li x-xogħol furzat ma jsibx postu fil-ktajjen tal-valur tal-impriżi stabbiliti fl-Unjoni.
	(5)	Permezz tal-politiki u l-inizjattivi leġiżlattivi tagħha, l-Unjoni jeħtieġ li tintensifika l-isforzi tagħha biex teqred l-użu tax-xogħol furzat. Il-qerda tat-tħaddim tat-tfal u tax-xogħol furzat hija marbuta b’mod inerenti mal-promozzjoni ta’ kundizzjonijiet tax-xogħol diċenti, il-protezzjoni soċjali, id-djalogu soċjali, il-libertà ta’ assoċjazzjoni, in-negozjar kollettiv, id-dritt li tiġi organizzata u tittieħed azzjoni kollettiva, u mġiba sostenibbli fin-negozju. It-tmiem tax-xogħol furzat ma jfissirx id-diżimpenn bħala l-ewwel soluzzjoni. L-Unjoni tippromwovi d-diliġenza dovuta, inkluż permezz ta’ leġiżlazzjoni infurzabbli, f’konformità mal-linji gwida u mal-prinċipji internazzjonali stabbiliti minn organizzazzjonijiet internazzjonali, inklużi l-ILO, l-Organizzazzjoni għall-Kooperazzjoni u l-Iżvilupp Ekonomiċi (minn hawn ’il quddiem l-“OECD“) u n-Nazzjonijiet Uniti (minn hawn ’il quddiem in-“NU“), sabiex jiġi żgurat li x-xogħol furzat ma jsibx postu la fil-ktajjen tal-valur tal-impriżi stabbiliti, u lanqas fl-oġġetti u s-servizzi li jridu jsiru disponibbli fl-Unjoni. Il-gwida tal-ILO1a tipprovdi informazzjoni komprensiva, għodod u ġbir tad-data biex jiġi miġġieled ix-xogħol furzat tal-adulti u tat-tfal, kif ukoll gwida speċifika għas-settur li jenħtieġ li titqies għall-identifikazzjoni tar-riskju relatat mal-operazzjonijiet proprji u mal-ktajjen tal-valur. Meta timplimenta l-leġiżlazzjoni u l-politiki mmirati lejn il-qerda tax-xogħol furzat, l-Unjoni jenħtieġ li tagħmel id-data rilevanti aċċessibbli għall-pubbliku mingħajr dewmien żejjed. Huwa tabilħaqq kruċjali li tiġi identifikata l-oriġini tal-prodott kif ukoll il-punti tal-ħżin u tat-trasport tiegħu u l-operaturi ekonomiċi tul il-katina tal-valur tiegħu fil-ġlieda effettiva kontra x-xogħol furzat. F’dan ir-rigward, l-informazzjoni mill-awtoritajiet doganali huma indikaturi tar-riskju deċiżivi peress li x-xogħol furzat jeżisti f’kull reġjun tad-dinja. L-ogħla għadd ta’ persuni f’xogħol furzat jinsab fl-Asja filwaqt li meta jiġi kkalkolat ix-xogħol furzat bħala proporzjon tal-popolazzjoni, l-ogħla għadd jinsab fir-reġjun MENA1b.

	
	__________________

	
	1a https://ilo.org/wcmsp5/groups/public/---ed_norm/---declaration/documents/publication/wcms_182096.pdf

	
	1b Ikopri l-pajjiżi u t-territorji li ġejjin: Il-Bahrain, l-Iraq, il-Ġordan, il-Kuwajt, il-Libanu, it-Territorju Palestinjan Okkupat, l-Oman, il-Qatar, l-Arabja Sawdija, ir-Repubblika Għarbija Sirjana, l-Emirati Għarab Magħquda u l-Jemen. ILO 2021 Global Estimates of Modern Slavery (L-Istimi Globali tal-Iskjavitù Moderna): https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf

	(5a)	Dan ir-Regolament joħloq strument ekonomiku addizzjonali biex jipprevjeni u jelimina x-xogħol furzat madwar id-dinja billi jipprojbixxi prodotti u servizzi magħmula jew ipprovduti bl-użu tax-xogħol furzat. Minbarra dawn l-istrumenti ekonomiċi, l-Unjoni għandha leġiżlazzjoni komplementari eżistenti biex tissodisfa l-obbligi tagħha li tħares id-dinjità umana ta’ kull bniedem u tindirizza l-kawżi ewlenin tax-xogħol furzat, inkluż ix-xogħol furzat tat-tfal, bħal kwistjonijiet ta’ sfruttament ekonomiku, faqar, diskriminazzjoni sistemika u nuqqas ta’ mogħdijiet regolari u diċenti ta’ migrazzjoni tax-xogħol; fil-livell ta’ operatur ekonomiku, dan jinkludi prezzijiet taħt il-kost tal-produzzjoni, nuqqas ta’ pagi għal għajxien deċenti u, b’mod aktar ġenerali, kwalunkwe prattika ta’ xiri inġusta ta’ operaturi ekonomiċi1a.

	
	__________________

	
	1a https://www.ilo.org/wcmsp5/groups/public/---ed_norm/---ipec/documents/publication/wcms_854733.pdf u https://respect.international/wp-content/uploads/2018/06/The-Global-Business-of-Forced-Labour-Report-of-Findings-University-of-Sheffield-2018.pdf

	(5b)	L-involviment sinifikanti tal-partijiet ikkonċernati huwa essenzjali biex jiġi indirizzat ix-xogħol furzat. Dan jinkludi l-involviment ta’ operaturi ekonomiċi mal-partijiet ikkonċernati rilevanti biex jifhmu kif l-interessi tagħhom huma affettwati mill-attivitajiet tagħhom. Dan jinkludi wkoll l-involviment tal-awtoritajiet kompetenti mal-partijiet ikkonċernati qabel ma jittieħdu deċiżjonijiet li jista’ jkollhom impatt fuq il-partijiet ikkonċernati, u l-kunsiderazzjoni tal-interessi tal-partijiet ikkonċernati. Dan jinvolvi wkoll il-forniment f’waqtu tal-informazzjoni kollha meħtieġa mill-partijiet ikkonċernati rilevanti kollha sabiex jagħmlu ġudizzju infurmat dwar kif id-deċiżjoni tista’ taffettwahom, u jinkludi l-implimentazzjoni ta’ impenji miftiehma.

	(17)	Jenħtieġ li l-projbizzjoni tikkontribwixxi għall-isforzi internazzjonali sabiex jiġi abolit ix-xogħol furzat. Għalhekk, jenħtieġ li d-definizzjoni ta’ “xogħol furzat“ tiġi allinjata mad-definizzjoni stabbilita fil-Konvenzjoni Nru 29 tal-ILO. Id-definizzjoni ta’ “xogħol furzat applikat mill-awtoritajiet tal-Istat“ jenħtieġ li tiġi allinjata mal-Konvenzjoni Nru 105 tal-ILO, li tipprojbixxi speċifikament l-użu tax-xogħol furzat bħala kastig għall-espressjoni ta’ fehmiet politiċi, għall-finijiet tal-iżvilupp ekonomiku, bħala mezz ta’ dixxiplina tal-ħaddiema, bħala kastig għall-parteċipazzjoni fi strajks, jew bħala mezz ta’ diskriminazzjoni razzjali, reliġjuża jew ta’ xort’oħra31.
	(17)	Il-projbizzjoni tal-kummerċjalizzazzjoni, li tippermetti l-projbizzjoni tal-importazzjoni u tal-esportazzjoni tal-prodotti u s-servizzi li jsiru bix-xogħol furzat, jenħtieġ li tikkontribwixxi għall-isforzi internazzjonali sabiex jiġi abolit ix-xogħol furzat. Għalhekk, jenħtieġ li d-definizzjoni ta’ “xogħol furzat“ tiġi allinjata mad-definizzjoni stabbilita fil-Konvenzjoni Nru 29 tal-ILO. Id-definizzjoni ta’ “xogħol furzat applikat mill-awtoritajiet tal-Istat“ jenħtieġ li tiġi allinjata mal-Konvenzjoni Nru 105 tal-ILO, li tipprojbixxi speċifikament l-użu tax-xogħol furzat bħala kastig għall-espressjoni ta’ fehmiet politiċi, għall-finijiet tal-iżvilupp ekonomiku, bħala mezz ta’ dixxiplina tal-ħaddiema, bħala kastig għall-parteċipazzjoni fi strajks, jew bħala mezz ta’ diskriminazzjoni razzjali, reliġjuża jew ta’ xort’oħra31. L-Artikolu 3(a) tal-Konvenzjoni Nru 182 tal-ILO rigward il-Projbizzjoni u l-Azzjoni Immedjata għall-Eliminazzjoni tal-Agħar Forom tat-Tħaddim tat-Tfal, jirreferi għall-forom kollha ta’ skjavitù jew prattiki simili għall-iskjavitù, bħall-bejgħ u t-traffikar ta’ tfal, il-jasar tad-dejn u s-servitù u x-xogħol furzat jew obbligatorju, inkluż ir-reklutaġġ furzat jew obbligatorju ta’ tfal għall-użu f’kunflitt armat. Il-Konvenzjoni tan-NU dwar id-Drittijiet ta’ Persuni b’Diżabilità, tipprojbixxi l-esponiment ta’ persuni b’diżabilità għal xogħol furzat u tirrikjedi li l-persuni b’diżabilità jkunu protetti, fuq bażi ugwali ma’ oħrajn, minn xogħol furzat jew obbligatorju. Il-prinċipju ta’ trattament ugwali jenħtieġ li japplika wkoll f’workshops protetti. Fil-każ ta’ prodotti jew servizzi li joriġinaw minn żoni ġeografiċi, siti ta’ produzzjoni jew attivitajiet ekonomiċi f’ċerti setturi f’żoni speċifiċi bi prattiki tax-xogħol furzat sistematiċi u mifruxa elenkati fil-bażi tad-data skont l-Artikolu 11 ta’ dan ir-Regolament, l-awtoritajiet kompetenti jenħtieġ li jassumu li dawn ġew manifatturati jew ipprovduti bl-użu ta’ xogħol furzat. F’każijiet bħal dawn, jenħtieġ li tkun ir-responsabbiltà tal-operatur ekonomiku li juri li l-prodott jew is-servizz tiegħu ġie mmanifatturat jew ipprovdut mingħajr l-użu ta’ xogħol furzat, u li, f’każ ta’ deċiżjoni skont l-Artikolu 6(4), kwalunkwe użu ta’ xogħol furzat ġie rimedjat. Fil-każijiet kollha, l-awtoritajiet kompetenti jenħtieġ li jiżguraw li l-oneru tal-provi ma jkunx għoli b’mod sproporzjonat. Il-Kummissjoni, wara li tinvolvi ruħha mal-esperti rilevanti, inkluż mill-ILO, l-OECD, is-SEAE, is-sħab soċjali u s-soċjetà ċivili, jenħtieġ li tinvolvi ruħha fl-isforzi biex jintemm ix-xogħol furzat billi tipprovdi, fil-bażi tad-data skont l-Artikolu 11 ta’ dan ir-Regolament, informazzjoni aġġornata regolarment dwar ir-riskji tax-xogħol furzat f’żoni ġeografiċi speċifiċi, f’siti ta’ produzzjoni u f’attivitajiet ekonomiċi f’ċerti setturi f’żoni speċifiċi. Il-bażi tad-data jenħtieġ li tkun ċara u trasparenti sabiex l-operaturi ekonomiċi, u b’mod partikolari l-SMEs u l-mikrointrapriżi, ikunu jistgħu jużaw id-data għad-diliġenza dovuta tagħhom. Tali data jenħtieġ li tkun aċċessibbli liberament u faċilment għall-pubbliku, f’format aċċessibbli wkoll għall-persuni b’diżabilità u fil-lingwi kollha ta’ ħidma tal-Unjoni.

	__________________
	__________________

	31 What is forced labour, modern slavery and human trafficking (Forced labour, modern slavery and human trafficking) (ilo.org) u l-Konvenzjonijiet tal-ILO Nru 29 u Nru 105 imsemmijin hemm.
	31 What is forced labour, modern slavery and human trafficking (Forced labour, modern slavery and human trafficking) (ilo.org) u l-Konvenzjonijiet tal-ILO Nru 29 u Nru 105 imsemmijin hemm.


</Amend>
<Amend>Emenda		<NumAm>10</NumAm>

<DocAmend>Proposta għal regolament</DocAmend>
<Article>Artikolu 2 – paragrafu 1 – punt a</Article>
	

	Test propost mill-Kummissjoni
	Emenda

	(a)	“xogħol furzat“ tfisser xogħol furzat jew obbligatorju kif definit fl-Artikolu 2 tal-Konvenzjoni dwar ix-Xogħol Furzat, 1930 (Nru 29) tal-Organizzazzjoni Internazzjonali tax-Xogħol, inkluż it-tħaddim furzat tat-tfal;
	(a)	“xogħol furzat” tfisser kwalunkwe xogħol jew servizz impost fuq kwalunkwe persuna taħt it-theddida ta’ kwalunkwe penali u li għalih il-persuna msemmija ma tkunx offriet lilha nnifisha b’mod volontarju f’konformità mal-Artikolu 2 tal-Konvenzjoni dwar ix-Xogħol Furzat, 1930 (Nru 29) tal-Organizzazzjoni Internazzjonali tax-Xogħol, inkluż it-tħaddim furzat tat-tfal; fejn ix-xogħol furzat jista’ jseħħ tul il-katina tal-valur;


</Amend>
<Amend>Emenda		<NumAm>11</NumAm>

<DocAmend>Proposta għal regolament</DocAmend>
<Article>Artikolu 2 – paragrafu 1 – punt b</Article>
	

	Test propost mill-Kummissjoni
	Emenda

	(b)	“xogħol furzat impost mill-awtoritajiet tal-Istat“ tfisser l-użu tax-xogħol furzat kif deskritt fl-Artikolu 1 tal-Konvenzjoni dwar l-Abolizzjoni tax-Xogħol Furzat, 1957 (Nru 105) tal-Organizzazzjoni Internazzjonali tax-Xogħol;
	(b)	“xogħol furzat impost mill-awtoritajiet tal-Istat” tfisser l-użu tax-xogħol furzat:

	
	(i) bħala mezz ta’ koerċizzjoni jew edukazzjoni politika jew bħala kastig minħabba t-tħaddin jew l-espressjoni ta’ fehmiet politiċi jew opinjonijiet ideoloġikament opposti għas-sistema politika, soċjali jew ekonomika stabbilita;

	
	(ii) bħala metodu ta’ mobilizzazzjoni u użu tax-xogħol għall-finijiet ta’ żvilupp ekonomiku;

	
	(iii) bħala mezz ta’ dixxiplina fuq il-ħaddiema;

	
	(iv) bħala kastig għall-parteċipazzjoni fi strajks;

	
	(v) bħala mezz ta’ diskriminazzjoni razzjali, soċjali, nazzjonali jew reliġjuża;

	
	f’konformità mal-Artikolu 1 tal-Konvenzjoni dwar l-Abolizzjoni tax-Xogħol Furzat, 1957 (Nru 105) tal-Organizzazzjoni Internazzjonali tax-Xogħol;


</Amend>
<Amend>Emenda		<NumAm>12</NumAm>

<DocAmend>Proposta għal regolament</DocAmend>
<Article>Artikolu 2 – paragrafu 1 – punt c</Article>
	

	Test propost mill-Kummissjoni
	Emenda

	(c)	“diliġenza dovuta fir-rigward tax-xogħol furzat“ tfisser l-isforzi mill-operatur ekonomiku sabiex jimplimenta rekwiżiti obbligatorji, linji gwida volontarji, rakkomandazzjonijiet jew prattiki sabiex jidentifika, jipprevjeni, jimmitiga jew itemm l-użu tax-xogħol furzat fir-rigward ta’ prodotti li jkunu se jsiru disponibbli fis-suq tal-Unjoni jew li jkunu se jiġu esportati;
	(c)	“diliġenza dovuta fir-rigward tax-xogħol furzat“ tfisser l-isforzi mill-operatur ekonomiku sabiex jimplimenta rekwiżiti obbligatorji f’konformità mal-leġiżlazzjoni tal-Unjoni u dik nazzjonali applikabbli, rakkomandazzjonijiet jew prattiki f’konformità mal-istandards internazzjonali, il-linji gwida volontarji li jissupplimentaw dawk ta’ qabel sabiex jidentifika, jipprevjeni, itemm u jirrimedja l-użu tax-xogħol furzat fir-rigward ta’ prodotti u servizzi, fejn it-tmiem tax-xogħol furzat ma jfissirx id-diżimpenn bħala l-ewwel istanza;


</Amend>
<Amend>Emenda		<NumAm>13</NumAm>

<DocAmend>Proposta għal regolament</DocAmend>
<Article>Artikolu 4 – paragrafu 3 – punt c</Article>
	

	Test propost mill-Kummissjoni
	Emenda

	(c)	il-linji gwida jew ir-rakkomandazzjonijiet dwar id-diliġenza dovuta tan-NU, tal-ILO, tal-OECD jew ta’ organizzazzjonijiet internazzjonali rilevanti oħrajn;
	(c)	il-linji gwida jew ir-rakkomandazzjonijiet dwar id-diliġenza dovuta tan-NU, tal-ILO, tal-OECD jew ta’ organizzazzjonijiet internazzjonali rilevanti oħrajn, kif ukoll tas-sħab soċjali, b’mod partikolari dawk il-linji gwida u r-rakkomandazzjonijiet li huma relatati maż-żoni ġeografiċi, is-siti ta’ produzzjoni u l-attivitajiet ekonomiċi f’ċerti setturi f’żoni speċifiċi bi prattiki tax-xogħol furzat sistematiċi u mifruxa;


</Amend>
<Amend>Emenda		<NumAm>14</NumAm>

<DocAmend>Proposta għal regolament</DocAmend>
<Article>Artikolu 10a (ġdid)</Article>
	

	Test propost mill-Kummissjoni
	Emenda

	
	Artikolu 10a

	
	Ir-Rimedju

	
	1. 	L-Istati Membri għandhom jiżguraw aċċess għal rimedju u rimedjazzjoni effettiva lill-vittmi kull meta jinkiser l-Artikolu 3.

	
	2. 	Wara deċiżjoni ta’ projbizzjoni f’konformità mal-Artikolu 6, l-awtoritajiet kompetenti għandhom, wara li jinvolvu ruħhom mal-vittmi u ma’ partijiet ikkonċernati rilevanti oħra, bħar-rappreżentanti tal-vittmi, ir-rappreżentanti tal-ħaddiema u t-trade unions, l-organizzazzjonijiet mhux governattivi u s-soċjetà ċivili, jiddeterminaw ir-rimedju. L-operaturi ekonomiċi għandhom, bl-appoġġ tal-awtoritajiet kompetenti kkonċernati, jiżviluppaw ukoll miżuri biex jipprevjenu l-okkorrenza mill-ġdid fil-futur.

	
	3. 	Sabiex titneħħa d-deċiżjoni ta’ projbizzjoni meħuda f’konformità mal-Artikolu 6, jeħtieġ li tiġi pprovduta evidenza ta’ rimedju lill-awtorità kompetenti.


</Amend>
<Amend>Emenda		<NumAm>15</NumAm>

<DocAmend>Proposta għal regolament</DocAmend>
<Article>Artikolu 10b (ġdid)</Article>
	

	Test propost mill-Kummissjoni
	Emenda

	
	Artikolu 10b

	
	Obbligu ekwivalenti li jirriżulta minn leġiżlazzjoni rilevanti oħra tal-Unjoni

	
	Meta operatur ekonomiku, f’konformità mal-obbligi ekwivalenti li jirriżultaw minn leġiżlazzjoni rilevanti oħra tal-Unjoni, ikun diġà ssodisfa bis-sħiħ l-obbligu tiegħu li jidentifika, jipprevjeni, itemm u jirrimedja x-xogħol furzat fir-rigward ta’ prodotti jew servizzi li jkunu qed jiġu investigati, l-informazzjoni dwar tali azzjonijiet meħuda għandha tiġi pprovduta lill-awtoritajiet kompetenti. L-għoti ta’ tali informazzjoni għandu jitqies bħala li jkun issodisfa l-obbligu tal-operatur ekonomiku li jipprovdi informazzjoni dwar tali azzjonijiet meħuda fir-rigward tax-xogħol furzat skont dan ir-Regolament. L-operaturi ekonomiċi għandhom ikomplu jikkollaboraw mal-awtoritajiet kompetenti matul l-investigazzjoni u l-proċedura tad-deċiżjoni skont l-Artikoli 4 sa 6 u għandhom jipprovdu aktar informazzjoni, fejn meħtieġ.


</Amend>
<Amend>Emenda		<NumAm>16</NumAm>

<DocAmend>Proposta għal regolament</DocAmend>
<Article>Artikolu 11 – titolu</Article>
	

	Test propost mill-Kummissjoni
	Emenda

	Bażi tad-data ta’ żoni jew ta’ prodotti b’riskju ta’ xogħol furzat
	Bażi tad-data ta’ żoni, ta’ prodotti jew ta’ servizzi b’riskji ta’ xogħol furzat


</Amend>
<Amend>Emenda		<NumAm>17</NumAm>

<DocAmend>Proposta għal regolament</DocAmend>
<Article>Artikolu 11 – paragrafu 1</Article>
	

	Test propost mill-Kummissjoni
	Emenda

	1.	Il-Kummissjoni għandha titlob għarfien espert estern sabiex tipprovdi bażi tad-data indikattiva, mhux eżawrjenti, verifikabbli u aġġornata regolarment tar-riskji ta’ xogħol furzat f’żoni ġeografiċi speċifiċi jew fir-rigward ta’ prodotti speċifiċi inkluż fir-rigward ta’ xogħol furzat impost mill-awtoritajiet tal-Istat. Il-bażi tad-data għandha tkun ibbażata fuq il-linji gwida msemmijin fl-Artikolu 23(a), (b) u (c), u fuq is-sorsi esterni rilevanti ta’ informazzjoni minn, fost l-oħrajn, organizzazzjonijiet internazzjonali u awtoritajiet ta’ pajjiżi terzi.
	1.	Il-Kummissjoni, wara li tinvolvi ruħha mal-esperti rilevanti, inkluż mill-ILO, l-OECD, is-SEAE, is-sħab soċjali u s-soċjetà ċivili, għandha tipprovdi bażi tad-data indikattiva, mhux eżawrjenti, ibbażata fuq l-evidenza u aġġornata regolarment tar-riskji ta’ xogħol furzat f’żoni ġeografiċi speċifiċi, siti ta’ produzzjoni u attivitajiet ekonomiċi f’ċerti setturi f’żoni speċifiċi fir-rigward ta’ prodotti u servizzi speċifiċi inkluż fir-rigward ta’ xogħol furzat impost mill-awtoritajiet tal-Istat.

	
	Il-Kummissjoni u l-awtoritajiet kompetenti maħtura f’konformità mal-Artikolu 12 għandhom jassumu li l-prodotti jew is-servizzi li joriġinaw minn żoni ġeografiċi, minn siti ta’ produzzjoni jew minn attivitajiet ekonomiċi f’ċerti setturi f’żoni speċifiċi bi prattiki tax-xogħol furzat sistematiċi u mifruxa elenkati fil-bażi tad-data, ġew manifatturati jew provduti bl-użu ta’ xogħol furzat. Għandha tkun ir-responsabbiltà tal-operatur ekonomiku kkonċernat li juri li l-prodott jew is-servizz tiegħu ġie mmanifatturat jew ipprovdut mingħajr l-użu ta’ xogħol furzat. Għall-finijiet tal-applikazzjoni tal-preżunzjoni, il-bażi tad-data għandha tinkludi lista ddedikata b’informazzjoni bbażata fuq l-evidenza.

	
	Fil-każijiet kollha, l-awtoritajiet kompetenti għandhom jiżguraw li l-oneru tal-provi ma jkunx għoli b’mod sproporzjonat.

	
	Il-bażi tad-data għandha tkun ibbażata fuq il-linji gwida msemmijin fl-Artikolu 23(a), (b) u (c), li għandhom ikunu komprensivi u ppubblikati mingħajr dewmien, mhux aktar tard minn 6 xhur wara d-dħul fis-seħħ ta’ dan ir-Regolament, u fuq is-sorsi esterni rilevanti ta’ informazzjoni minn, fost l-oħrajn, organizzazzjonijiet internazzjonali u awtoritajiet ta’ pajjiżi terzi, bħall-pajjiżi tal-Assoċjazzjoni Ewropea tal-Kummerċ Ħieles jew il-pajjiżi kandidati, kif ukoll is-sħab soċjali u s-soċjetà ċivili.

	
	Il-bażi tad-data trid tkun ċara u trasparenti sabiex l-operaturi ekonomiċi, u b’mod partikolari l-SMEs u l-mikrointrapriżi, ikunu jistgħu jużaw id-data għad-diliġenza dovuta tagħhom. Tali data għandha tkun aċċessibbli liberament u faċilment għall-pubbliku, f’format aċċessibbli wkoll għall-persuni b’diżabilità. L-informazzjoni mill-awtoritajiet doganali relatata mal-prodotti jew mas-servizzi kkonċernati bħall-oriġini, il-postijiet tal-ħżin u l-punti tat-trasport għandha tiġi inkluża fil-bażi tad-data.

	
	Il-Kummissjoni għandha tiżgura li l-bażi tad-data tkun faċli għall-utent u ma toħloqx piż amministrattiv bla bżonn għall-operaturi ekonomiċi. 


</Amend>
<Amend>Emenda		<NumAm>18</NumAm>

<DocAmend>Proposta għal regolament</DocAmend>
<Article>Artikolu 11 – paragrafu 1a (ġdid)</Article>
	

	Test propost mill-Kummissjoni
	Emenda

	
	1a.	Il-bażi tad-data għandha tinkludi wkoll lista aġġornata tal-operaturi ekonomiċi, u tal-prodotti jew tas-servizzi affettwati minn kwalunkwe deċiżjoni skont l-Artikolu 6(4).

	
	Il-bażi tad-data għandha tindika t-tħassir ta’ kwalunkwe operatur ekonomiku, prodott jew servizz minnha mingħajr dewmien żejjed. Il-projbizzjonijiet tas-suq preċedenti kollha u t-tneħħija tad-deċiżjonijiet tal-awtoritajiet kompetenti għandhom jiġu arkivjati.


</Amend>
<Amend>Emenda		<NumAm>19</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 2 – subparagrafu 1</Article>
	

	Test propost mill-Kummissjoni
	Emenda

	2.	In-Network għandu jkun magħmul minn rappreżentanti mill-awtorità kompetenti ta’ kull Stat Membru, minn rappreżentanti mill-Kummissjoni u, fejn xieraq, minn esperti mill-awtoritajiet doganali.
	2.	In-Network għandu jkun organizzat u mmexxi mill-Kummissjoni, u magħmul minn rappreżentanti mill-awtorità kompetenti ta’ kull Stat Membru, minn rappreżentanti mill-Kummissjoni u, fejn xieraq, minn esperti mill-awtoritajiet doganali.


</Amend>
<Amend>Emenda		<NumAm>20</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 2 – subparagrafu 1a (ġdid)</Article>
	

	Test propost mill-Kummissjoni
	Emenda

	
	Espert indipendenti wieħed maħtur mill-Parlament Ewropew għandu jipparteċipa bħala osservatur tan-Network.


</Amend>
<Amend>Emenda		<NumAm>21</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 2 – subparagrafu 1b (ġdid)</Article>
	

	Test propost mill-Kummissjoni
	Emenda

	
	L-organizzazzjonijiet tas-sħab soċjali transindustrijali fil-livell tal-Unjoni jistgħu jaħtru erba’ rappreżentanti bħala osservaturi tan-Network b’rappreżentazzjoni ugwali tat-trade unions u tal-organizzazzjonijiet tal-impjegaturi.


</Amend>
<Amend>Emenda		<NumAm>22</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 2 – subparagrafu 1c (ġdid)</Article>
	

	Test propost mill-Kummissjoni
	Emenda

	
	Fejn rilevanti, il-partijiet ikkonċernati li ġejjin jistgħu jiġu mistiedna wkoll jipparteċipaw bħala osservaturi:

	
	- rappreżentanti tal-Awtorità Ewropea tax-Xogħol;

	
	- rappreżentanti tal-Aġenzija għad-Drittijiet Fundamentali;

	
	- rappreżentanti tad-delegazzjonijiet tal-Unjoni u kwalunkwe korp rilevanti ieħor tal-Unjoni;

	
	- rappreżentanti ta’ awtoritajiet ta’ pajjiżi terzi;

	
	- rappreżentanti tal-Istati tal-Assoċjazzjoni Ewropea tal-Kummerċ Ħieles, il-pajjiżi li jipparteċipaw fis-suq intern jew il-pajjiżi kandidati;

	
	- rappreżentanti tal-organizzazzjonijiet tas-soċjetà ċivili u esperti rilevanti oħra.


</Amend>
<Amend>Emenda		<NumAm>23</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt b</Article>
	

	Test propost mill-Kummissjoni
	Emenda

	(b)	iwettaq investigazzjonijiet konġunti;
	(b)	iwettaq investigazzjonijiet konġunti fl-Unjoni kif ukoll f’pajjiżi terzi, dment li l-operaturi ekonomiċi kkonċernati jagħtu l-kunsens tagħhom u li l-gvern tal-Istat Membru jew tal-pajjiż terz li fih ikunu se jsiru l-ispezzjonijiet ikun ġie nnotifikat uffiċjalment u ma jkun qajjem l-ebda oġġezzjoni;


</Amend>
<Amend>Emenda		<NumAm>24</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt ba (ġdid)</Article>
	

	Test propost mill-Kummissjoni
	Emenda

	
	(ba)	japprova r-riċerka u jissorvelja sitwazzjonijiet ta’ prattiki tax-xogħol furzat mifruxa u sistemiċi;


</Amend>
<Amend>Emenda		<NumAm>25</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt d</Article>
	

	Test propost mill-Kummissjoni
	Emenda

	(d)	jikkontribwixxi għall-iżvilupp ta’ gwida sabiex tkun żgurata l-applikazzjoni effettiva u uniformi ta’ dan ir-Regolament;
	(d)	jiżviluppa gwida sabiex tkun żgurata l-applikazzjoni effettiva u uniformi ta’ dan ir-Regolament u jissorvelja l-applikazzjoni tiegħu bid-detezzjoni u l-kontribut għas-soluzzjoni ta’ kwalunkwe allinjament ħażin;


</Amend>
<Amend>Emenda		<NumAm>26</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt ea (ġdid)</Article>
	

	Test propost mill-Kummissjoni
	Emenda

	
	(ea)	jikkondividi informazzjoni, inkluż dwar il-kawżi ewlenin tax-xogħol furzat, u jagħmel rakkomandazzjonijiet lill-Kummissjoni u lil korpi rilevanti oħra tal-Unjoni f’każ ta’ detezzjoni ta’ prattiki tax-xogħol furzat;


</Amend>
<Amend>Emenda		<NumAm>27</NumAm>
<DocAmend>Proposta għal regolament</DocAmend>
<Article>Artikolu 24 – paragrafu 3 – punt f</Article>
	

	Test propost mill-Kummissjoni
	Emenda

	(f)	jippromwovi l-kooperazzjoni u l-iskambju ta’ għarfien espert u tal-aħjar prattiki bejn l-awtoritajiet kompetenti u l-awtoritajiet doganali;
	(f)	jippromwovi l-kooperazzjoni u l-iskambju ta’ għarfien espert u tal-aħjar prattiki bejn l-awtoritajiet kompetenti u l-awtoritajiet doganali;


</Amend>
<Amend>Emenda		<NumAm>28</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt fa (ġdid)</Article>
	

	Test propost mill-Kummissjoni
	Emenda

	
	(fa)	jippromwovi l-kooperazzjoni u l-iskambju ta’ għarfien espert u tal-aħjar prattiki mal-awtoritajiet kompetenti rilevanti ta’ pajjiżi terzi, organizzazzjonijiet internazzjonali u atturi oħra;


</Amend>
<Amend>Emenda		<NumAm>29</NumAm>
<DocAmend>Proposta għal regolament</DocAmend>
<Article>Artikolu 24 – paragrafu 3 – punt fb (ġdid)</Article>
	

	Test propost mill-Kummissjoni
	Emenda

	
	(fb)	jissorvelja r-rimedju għal xogħol furzat;


</Amend>
<Amend>Emenda		<NumAm>30</NumAm>
<DocAmend>Proposta għal regolament</DocAmend>
<Article>Artikolu 24 – paragrafu 3 – punt fc (ġdid)</Article>
	

	Test propost mill-Kummissjoni
	Emenda

	
	(fc)	jissorvelja r-ridirezzjonar tal-prodotti, li ġew irrifjutati għar-rilaxx għaċ-ċirkolazzjoni libera jew għall-esportazzjoni, li għandhom jintużaw fl-interess tal-pubbliku;


</Amend>
<Amend>Emenda		<NumAm>31</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 3 – punt fd (ġdid)</Article>
	

	Test propost mill-Kummissjoni
	Emenda

	
	(fd)	jistabbilixxi punt ta’ kuntatt biex joffri l-possibbiltà li tiġi rrapportata informazzjoni dwar ksur allegat jew suspettat tal-Artikolu 3 u li jiġu stabbiliti proċeduri ta’ segwitu għall-fini li tiġi ffaċilitata l-koordinazzjoni matul ir-riferiment kollu.


</Amend>
<Amend>Emenda		<NumAm>32</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 4</Article>
	

	Test propost mill-Kummissjoni
	Emenda

	4.	Il-Kummissjoni għandha tappoġġa u tħeġġeġ il-kooperazzjoni bejn l-awtoritajiet tal-infurzar permezz tan-Network u tipparteċipa fil-laqgħat tan-Network.
	4.	Il-Kummissjoni għandha tappoġġa u tħeġġeġ il-kooperazzjoni bejn l-awtoritajiet tal-infurzar permezz tan-Network.


</Amend>
<Amend>Emenda		<NumAm>33</NumAm>

<DocAmend>Proposta għal regolament</DocAmend>
<Article>Artikolu 24 – paragrafu 4 – subparagrafu 1a (ġdid)</Article>

